《送上竺隐箕山法师》
元代·胡奎

五天竺国前朝寺，八十三年出世僧。月下眼能看细字，云中手不拄枯藤。

天厨甘露朝朝饭，丈室生花夜夜镫。鹿苑證成无上觉，牛车说破最初乘。

春深又送花间鸟，湖水都消雪后冰。明日远山遥在望，上方台殿翠层层。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。